Sigrún Magnúsdóttir hefur formlega tekið við embætti umhverfis - og auðlindaráðherra . mbl.is / Eggert Sigrún Magnúsdóttir hefur formlega tekið við embætti umhverfis - og auðlindaráðherra , og þar með sæti í ríkisstjórn Sjálfstæðisflokks og Framsóknarflokks . Sigrún kom til Bessastaða í morgun þar sem hún var formlega skipuð í embættið á ríkisráðsfundi sem hófst klukkan 10 . Sigmundur Davíð Gunnlaugsson , forsætisráðherra , lagði það til við forseta Íslands á fundinum að Sigrún , alþingismaður og núverandi formaður þingflokks framsóknarmanna , tæki við embætti umhverfis - og auðlindaráðherra . Sigurður Ingi Jóhannsson hefur gegnt því embætti samhliða starfi sínu sem sjávarútvegs - og landbúnaðarráðherra . Sigrún er tíundi ráðherrann í ríkisstjórninni , og annar nýi ráðherrann í þessum mánuði en í byrjun desember tók Ólöf Nordal við embætti innanríkisráðherra . Sigrún tekur til starfa sem ráðherra á nýju ári .